recursal/SuperWikiNEXT-32B huggingface dataset:
**Starčevo** (en serbio cirílico Старчево) é unha vila de Serbia situada na provincia autónoma de Voivodina no termo municipal de Pančevo, capital do distrito do Banato meridional.

En 2002 tiña 7.582 habitantes, dos que a maioría eran de nacionalidade serbia.

O nome da vila significa *o lugar do home vello*.

Historia
--------

A *cultura de Starčevo*, antiga civilización danubiana que se remonta a 6 000 anos a.C. denomínase así polos achados que se fixeron nun sitio arqueolóxico situado nas proximidades da vila. Este sitio figura na lista dos *Monumentos culturais de importancia excepcional* e na lista dos *Sitios arqueolóxicos de importancia excepcional* da República de Serbia.

A cultura de Starčevo desapareceu contra 4 200 anos a.C. coa invasión dos Pelasgos (O nome de *pelasgos* —en grego antigo Πελασγοί *Pelasgoí*, singular Πελασγός, *Pelasgós*—, usárono algúns escritores da antiga Grecia para aludir aos pobos predecesores dos helenos como habitantes de Grecia, "un termo empregado para calquera pobo antigo, primitivo e, presumibelmente, indíxena do mundo grego"; en xeral, "pelasgo" alude a todos os habitantes indíxenas das terras exeas e ás súas culturas antes da chegada do idioma grego).

Demografía
----------

Mapa do municipio de Pančevo, no que se ve, ao SE, a situación de Starčevo.
Igrexa ortodoxa serbia de Starčevo.
Igrexa católica de Sain Mauricio Mártir en Starčevo.
### Evolución histórica da poboación

  

**ano** **habitantes**

**1948** 3.880  
**1953** 3 676  
**1961** 4 854  
**1971** 6 545  
**1981** 7 304  
**1991** 7 579  
**2002** 7 615

En 2010, a poboación de Starčevo estimábase en 7 649 habitantes.[]

### Repartición da poboación (2002)

|  |  |  |
| --- | --- | --- |
| **Nacionalidade** | **Número** | **%** |
| Serbios | 6.205 | 81,48 |
| Croatas | 349 | 4,58 |
| Iugoslavos | 204 | 2,67 |
| Húngaros | 111 | 1,45 |
| Romanís | 88 | 1,15 |
| Elovacos | 74 | 0,97 |
| Macedonios | 60 | 0,78 |
| Montenegrinos | 36 | 0,47 |
| Romaneses | 30 | 0,39 |
| Búlgaros | 27 | 0,35 |
| Alemáns | 15 | 0,19 |
| Musulmáns | 15 | 0,19 |
| Checos | 8 | 0,10 |
| Rusos | 5 | 0,06 |
| Albaneses | 3 | 0,03 |
| Eslovenos | 2 | 0,02 |
| Bunjevci | 2 | 0,02 |
| Ucraínos | 1 | 0,01 |
| Bosníacos | 1 | 0,01 |
| Descoñecidos/Outros |

Notas
-----

1. 1 2  Estatísticas de Serbia
2. ↑  "Grad-Starčevo". *spomenicikulture.mi.sanu.ac.rs*. Consultado o 9 de febreiro de 2012.
3. ↑  Liddell, Henry George; Scott, Robert (1940). "Pelasgos". *A Greek-English Lexicon* (Oxford: Clarendon Press).
4. ↑  Apolonio de Rodas; Green, Peter trad. (2007). *The Argonautika*. University of California Press. p. 223 (comentario sobre i.987). ISBN 0520253930.
5. ↑  Asociación de Academias de la Lengua Española (2001). "pelasgo". *Diccionario de la Lengua Española* (22.ª ed.).
6. ↑  Poboación por nacionalidades (Estatísticas de Serbia)

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Starčevo*** |

### Ligazóns externas

* Sitio oficial de Starčevo *(en serbio)*
* Maplandia *(en inglés)*

|  |  |
| --- | --- |
| Control de autoridades | 
* Wd: Q1068137
* BNF: 11962321c
* GeoNames: 785544

 |
Para outras páxinas con títulos homónimos véxase: Altai.

Mapa de Mongolia por provincias. Na parte suroeste, co número 17, está a de Govi-Altai, cuxa capital é Altai.
**Altai**, en mongol (alfabeto cirílico) Алтай *Altai*, en alfabeto clásico ᠠᠯᠲᠠᠢ, é unha cidade situada na parte occidental de Mongolia.

É a capital da provincia de Govi-Altai.

Xeografía
---------

Situada a unha altitude de 2 213 msnm, o municipio abarca unha superficie de 51 km², e contaba no 2010 cunha poboación de 15 492 habitantes, o que facía, nese ano, unha densidade de poboación de 7,31 hab./km².

Transportes
-----------

O aeroporto de Altai (LTI/ZMAT) conta cunha pista sen pavimentar e ofrece voos regulares a Arvaikheer e Ulán Bátor.

Clima
-----

Na cidade predomina o clima semiárido frío (clasificación de Köppen: *BSk*) con influencia do clima subpolar.

A temperatura media anual en Altai é de -1,5 °C, e as precipitacións anuais son de 179 mm.

Notas
-----

1. ↑  *Монгол Улсын нутагт оршин суугаа Монгол Улсын харьяат иргэдийн тоо, баг, хороогоор, насны бүлгээр 2010 оны тооллогын дүнгээр*, en mongol. Consultada o 26 de marzo de 2019].

|  |  |
| --- | --- |
| Control de autoridades | 
* Wd: Q433861
* WorldCat
* VIAF: 137597628
* GeoNames: 1516393
* LCCN: no2008107294

 |

---

|  |  |
| --- | --- |
| Este artigo tan só é un bosquexo |  *Este artigo sobre xeografía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
A **provincia de Muchinga** é unha das dez provincias de Zambia. Atópase no nordeste do país e ten fronteiras coa provincia do Norte e Tanzania polo norte, Malaui polo leste, a provincia Oriental polo sur, a provincia Central polo suroeste e a provincia de Luapula polo oeste. A capital provincial é Chinsali.

O nome da provincia provén dos montes Muchinga.

Xeografía
---------

A provincia ten unha forma alongada, en dirección suroeste a nordés e está situada entre os montes Muchinga, que serven como unha división entre as concas do río Zambeze (océano Índico) e o río Congo (océano Atlántico). Os principais ríos da provincia son o río Luangwa, un importante afluente do Zambeze, e o río Chambeshi, afluente do lago Bangweulu, na conca de drenaxe do Congo. A fonte do Luangwa atópase na provincia.

Tres parques nacionais atópanse na provincia: o Parque nacional Lavushi Manda, o Parque nacional Luangwa do Norte e o Parque nacional Luangwa do Sur. Este último compártese coas provincias Central e Oriental.

Historia
--------

A creación da provincia foi anunciada polo presidente Michael Sata en outubro de 2011. En novembro de 2011, o presidente nomeou a Malozo Sichone como ministro da provincia de Muchinga. O Parlamento aprobou a creación da provincia nunha data posterior.

A provincia constaba orixinalmente de cinco distritos. O distrito de Chama foi trasladado da Provincia Oriental, e os outros catro distritos foron transferidos da Provincia do Norte. En 2013, o distrito de Mafinga foi creado segregándose do distrito de Isoka.

Distritos
---------

A provincia divídese en 7 distritos:

* Chama
* Chinsali
* Isoka
* Mafinga
* Mpika
* Nakonde
* Shiwangandu

Notas
-----

1. ↑  "Muchinga, the Zambia's 10th province". UKZambians. Outubro de 2011. Arquivado dende o orixinal o 4 de marzo de 2016. Consultado o 21 de decembro de 2013.
2. ↑  "Sata appoints minister for ‘Muchinga’ province". Zambian Watchdog. 27 de novembro de 2011. Arquivado dende o orixinal o 24 de decembro de 2013. Consultado o 21 de decembro de 2013.
3. ↑  "Provinces of Zambia". Statoids. Consultado o 21 de decembro de 2013.
4. ↑  "Ministry signs contracts for construction of 180 housing units in 17 newly created Districts". Ministry Of Local Government. 2013. Arquivado dende o orixinal o 2 de outubro de 2013. Consultado o 21 de decembro de 2013.

|  |  |
| --- | --- |
| Control de autoridades | 
* Wd: Q6714242
* GeoNames: 11154503
* MusicBrainz: ID
* OSM: 3668334

 |
Edificio vello dos xulgados de Vigo.
Un **xulgado** é un órgano público que ten como misión administrar xustiza. Dentro da Administración de xustiza os xulgados caracterizasen por ser órganos unipersoais, é dicir, neles hai un só xuíz, a diferenza dos tribunais, onde as sentenzas as ditan varios xuíces de xeito colexiado.

Á fronte dun xulgado existe un xuíz que exerce xurisdición nun determinado territorio. Para servir de soporte a actividade xurisdicional cada xulgado conta cunha oficina xudicial na que prestan servizos un secretario xudicial e funcionarios da Administración de xustiza.

Clases de xulgados
------------------

Con competencias na orde xurisdicional civil: xulgados de primeira instancia e xulgados do mercantil.

Con competencias na orde xurisdicional penal: xulgados de instrución, xulgados do penal e xulgados de vixilancia penitenciaria.

Con competencias compartidas nas ordes xurisdicional civil e penal: xulgados de primeira instancia e instrución, xulgados de menores e xulgados de violencia contra a muller.

Con competencias na orde xurisdicional contencioso-administrativa: xulgados do contencioso-administrativo.

Con competencias na orde xurisdicional social: xulgados do social.

Demarcación territorial dos xulgados
------------------------------------

A circunscrición territorial dos xulgados adoita coincidir ben coa provincia, ben cun partido xudicial, pero hai xulgados que teñen xurisdición sobre varios partidos xudiciais, e tamén os hai que teñen xurisdición sobre varias provinciais.

Os xulgados de primeira instancia, os de instrución, os de primeira instancia e instrución e os de violencia contra a muller teñen xurisdición nun partido xudicial.

Os xulgados de menores e do mercantil teñen xurisdición provincial. Os xulgados do penal, do contencioso-administrativo e do social adoitan ter xurisdición provincial, pero cando hai xulgados desta clase constituídos en cidades que non son capital de provincia entón a circunscrición comprende un ou varios partidos xudiciais.

Os xulgados de vixilancia penitencia teñen unha demarcación moi flexible, incluso autonómica, adaptada a distribución territorial dos centros penitenciarios

Véxase tamén
------------

### Outros artigos

* Administración de xustiza galega
* Tribunal
* Xuíz
* Xurisdición
* Xustiza

|  |  |
| --- | --- |
| Control de autoridades | 
* Wd: Q3125101
* BNF: 12345506f
* GND: 1172147108
* LCCN: sh85033591
* MAG: 2778428080

 |
Vista áerea d'Os Inválidos
«Hôtel des Invalides» dende o Sur
San Luís d'Os Inválidos
O sarcófago de Napoleón Bonaparte.

**Os Inválidos** (en francés *Hôtel des Invalides*) é un edificio do século XVII (1671-1676) situado no sétimo distrito de París a 400 metros da Escola Militar e alberga hoxe en día o museo do Exército.

Historia
--------

O edificio foi construído por orde do Rei Lois XIV de Francia para os veteranos inválidos de guerra que ficaban sen fogar. Os planos son de Libéral Bruant, e a construción foi levada a cabo por Jules Hardouin-Mansart.

Alberga os restos de Napoleón Bonaparte, que foron trasladados da Illa de Santa Helena a París en 1840, por iniciativa do rei Luís Filipe de Orleans. Dende 1940 contén tamén os restos do seu fillo, o chamado Rei de Roma, do seu irmán Xosé I de España, así como os de varios mariscais, entre eles Lyautey, Foch e Leclerc.

Arquitectura
------------

O conxunto arquitectónico destaca pola dourada cúpula (o domo, *le Dôme*) da capela San Luís (*Saint Louis*), que Lois XIV mandou construír para uso privado do rei e como mausoleo real, aínda que posteriormente non chegou a aloxar os restos de ningún rei de Francia.

### Acceso

* Polo metro: estacións *Varenne*, *La tour Maubourg*, e *Ecole Militaire*.
* Polo RER: *Invalides*.

Notas
-----

1. ↑  "Commémorations du 60ème anniversaire de la libération de Paris...". *Deutsche Welle 25.08.2004* (en francés). 2004. Consultado o 18/12/2007.

Ligazóns externas
-----------------

|  |  |
| --- | --- |
|  | Commons ten máis contidos multimedia sobre:  ***Os Inválidos*** |

|  |  |
| --- | --- |
| Control de autoridades | 
* Wd: Q188977
* WorldCat
* VIAF: 267051440
* BNF: 11876926r
* BRE: 1964563
* EBID: ID
* Emporis: 110510
* GeoNames: 6269537
* GND: 2076919-2
* ISNI: 0000 0001 2294 7332
* LCCN: n50054656
* Mérimée: PA00088714
* MusicBrainz: ID
* Structurae: 10000093
* SUDOC: 026540568

 |
Os **nódulos** ou **nós** **das cordas vocais**, **nódulo vocal** ou **cordite tuberosa** en patoloxía, son hiperqueratoses do tecido das cordas vocais. É unha lesión sólida e elevada de máis de 1 cm de diámetro. Adoita estar ben delimitado e de orixe epitelial ou conxuntival. Os nódulos distorsionan ou impiden o movemento natural das cordas vocais ao falar ou cantar en voz baixa. Afecta especialmente ao movemento da capa mucosa da corda vocal que produce a voz de falsete.

Etioloxía
---------

Os nódulos fórmanse por un uso inadecuado ou excesivo da voz (cantar cunha presión subglótica esaxerada, nun ambiente ruidoso, en recentemente nados chorando durante horas, entre outros casos). A medida que se xeran nódulos vocais, o timbre vocal escurece e o cantante perde a capacidade de cantar en *piano*. Tamén o *vibrato* cambia con frecuencia da onda complexa á onda de glote.

Cadro clínico
-------------

Os signos clínicos frecuentes do nódulo vocal son a afonía e a disfonía, que impiden a produción de sons vocais 'normais'. Os nódulos vocais son máis comúns en nenos e mulleres maiores de 20 anos.

Tratamento
----------

Aspecto histolóxico da lesión nodular das cordas vocais
O tratamento dos nódulos vocais consiste na economía da voz, cambio de técnica vocal e, ás veces, require intervención cirúrxica nas cordas vocais.

Notas
-----

1. ↑  "bUSCatermos; nó". *aplicacions.usc.es*. Consultado o 2022-06-14.
2. ↑  "bUSCatermos; cordas vocais". *aplicacions.usc.es*. Consultado o 2022-06-14.
3. 1 2  "Nódulo; nódulo vocal. p 513" (PDF). *Dicionario galego de termos médicos*. Arquivado dende o orixinal (PDF) o 10 de novembro de 2021. Consultado o 14 de xuño de 2022.
4. ↑  "Los nOdulos, enfermedad profesional de la voz" (PDF) (en castelán). Consultado o 17 de febrero de 2019.
5. ↑  Cervantes, Onivaldo; Abrahão, Márcio. *O nódulo vocal: conceptos actuais*. Rev. Su. med. otorrinolaringol; 2(1):12, 14, 16-7, Xan. 1995.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Cordite tuberosa Modificar a ligazón no Wikidata*** |

* Nódulo
* Cordas vocais

### Bibliografía

* Martinssen - Lohmann, Franziska (1988). *Der wissende Sänger*. Zürich: Atlantis. 3-254-00032-3.  Páxs. 370-1.

### Ligazóns externas

* Páxina sobre nódulos vocais

* Datos: Q473563 · Multimedia: *Vocal fold nodule*

|  |  |
| --- | --- |
| Control de autoridades | 
* Wd: Q473563
* MAG: 2777625244

 |

|  |  |
| --- | --- |
| Identificadores | 
* DiseasesDB: 29628
* ICD-9: 478.5
* ICD-10: J38.2
* UMLS: C0396053

 |
Coordenadas: 57°42′N 11°39′L﻿ / ﻿57.700, -11.650

|  |
| --- |
| **Concello de Öckerö***Öckerö kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Bohuslän |
| **Condado** | Västra Götaland |
| **Capital** | Öckerö |
| **Área e poboación** |
| **Poboación** | 12 864 habitantes |
| **Censo** | 2022 |
| **Área** | 511,4 km² |
| **Densidade** | 499,57 hab./km² |
| **Mapa** |
|  |
|
| **Outros datos** |
| **Web** | ockero.se |

**Öckerö** é un municipio sueco (*kommun*) do condado de Västra Götaland, Anteriormente era parte do condado de Gotemburgo e Bohus e a súa capital é Öckerö. O concello está situado no sur do *landskap* de Bohuslän e no norte do Kattegatt, ao oeste dos municipios de Gotemburgo e Kungälv.

O concello está formado por 10 illas habitadas e xunto con Gotland é o único municipio de Suecia que carece de conexión terrestre e depende de transbordadores. A zona ten unha flora rica e moitas especies de aves, pero ten problemas cos refugallos mariños.

Historia
--------

Durante a era viquinga as illas pertenceron aos reis noruegueses e a parte da franxa costeira chamada Älvsyssel, estando o seu *tingsplats* onde se atopa no presente a fortaleza de Bohus en Kungälv.

Máis tarde, no século XIII, o rei Håkon Håkonsson de Noruega construíu unha casa en Öckerö porque adoitaba quedar alí coa súa frota.

A mediados do século XVIII, comezou o gran período do arenque e floreceron as vilas de pescadores durante uns 50 anos.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-08-12.

|  |  |
| --- | --- |
| Control de autoridades | 
* Wd: Q293928
* GeoNames: 2687508
* ISNI: 0000 0004 0433 8447
* MusicBrainz: ID
* NKC: ge1082400
* OpenCorporates: 212000-1280
* OSM: 1120170

 |
**Fala escandida** (do latín *scandĕre*) consiste en pronunciar involuntariamente as palabras por sílabas separadas. É unha forma de falar alterada, que se caracteriza por ser lenta e interrompida, como a saltos. Tamén se chama **escansión** (para a acepción de métrica en literatura, véxase *escansión*).

É un tipo de trastorno da fala no que as sílabas das palabras están separadas por pausas. Corresponde a unha alteración na articulación das palabras característica da disartria, que sofren os pacientes con esclerose múltiple. Non é un trastorno da linguaxe, senón da forma de falar, é dicir, da maneira de pronunciar as palabras.

Etioloxía
---------

Por lesións no cerebelo típicas da esclerose múltiple. Constitúe un dos tres signos neurolóxicos da tríada de Charcot: nistagmo, tremor intencional e fala escandida.

Cadro clínico
-------------

A fala escandida pode ir acompañada doutros signos que tamén indican dano no cerebelo, como ataxia ao andar, no tronco ou nas extremidades, tremor intencional, adiadococinesia, así como náuseas e vómitos bruscos. A escritura deste tipo de pacientes tamén pode ser anormalmente grande.

Notas
-----

1. ↑  Real Academia Nacional de Medicina. Diccionario de términos médicos. Madrid: Ed Panamericana; 2012.
2. ↑  Diccionario Mosby - Medicina, Enfermería y Ciencias de la Salud. Ediciones Hancourt; 1999.
3. ↑  "Dicionario galego de termos médicos; escansión. p. 271." (PDF). *www.edu.xunta.gal; DXPL*. Consultado o 1-4-2022.
4. ↑  "Stachowiak J. Scanning Speech. About.com Health's Disease and Condition content. 14/01/2008.". Arquivado dende o orixinal o 06/09/2015. Consultado o 01/04/2022.
5. ↑  Charcot's triad I. Whonamedit? Consultado el 21/5/2013.
6. ↑  "Thomas H. Cerbellar Signs including Cerebellar Ataxia. Consultado el 21/5/2013.". Arquivado dende o orixinal o 08/05/2015. Consultado o 01/04/2022.

Véxase tamén
------------

### Outros artigos

* Afasia
* Anartria
* Anomia
* Apraxia
* Disartria
* Disglosia
* Dislalia
* Esclerose múltiple
* Tríada de Charcot

|  |  |
| --- | --- |
| Control de autoridades | 
* Wd: Q7430080
* MAG: 2780312263

 |

|  |  |
| --- | --- |
| Identificadores | 
* ICD-10: R47.1
* UMLS: C0278184

 |
Coordenadas: 46°01′09″N 7°44′46″L﻿ / ﻿46.0193, 7.7461

Vista de Zermatt co Matterhorn ao fondo.
**Zermatt**, antigamente en francés, **Praborgne**, é unha comuna do distrito de Visp, situada no cantón de Valais en Suíza. Ten unha poboación durante todo o ano duns 5.800 habitantes e está clasificada coma cidade pola Oficina Federal de Estatística de Suíza (FSO).

Atópase no extremo superior do val de Mattertal a unha altura de 1.620 metros, ao pé dos picos máis altos de Suíza. Localízase a uns 10 km do Col de Theodul, de máis de 3.292 metros de altura, que limita con Italia. Zermatt é a comuna máis ao sur da *Sprachraum* (área lingüística) alemá. 

Zermatt é unha famosa estación de montañismo e esquí dos Alpes suízos, xunto con Sankt Moritz, Klosters-Serneus e Gstaad. Até mediados do século XIX era predominantemente unha comunidade agrícola. En 1865 produciuse a primeira e tráxica ascensión ao Cervino (Matterhorn), á que seguiu unha carreira polas montañas que arrodeaban a vila, o que deu inicio á construción de numerosas instalacións turísticas.

Localidades
-----------

* Blatten
* Findeln
* Gornergrat
* Ried
* Schwarzsee
* Z'mutt

Transporte
----------

En Zermatt está prohibido o uso de automóbiles ou vehículos que usan combustibles, permitíndose unicamente o uso de coches eléctricos ou das ambulancias e servizos de seguridade cidadá. A vila é accesíbel en tren desde a comuna de Täsch (onde empeza a prohibición), así como desde Visp grazas á compañía de trens Matterhorn-Gotthard-Bahn, que xestiona a liña do Glacier Express xunto co Ferrocarril Rético.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Zermatt*** |

* Páxina oficial do concello

|  |  |
| --- | --- |
| Control de autoridades | 
* Wd: Q27494
* WorldCat
* VIAF: 157148337
* BNF: 121842076
* EBID: ID
* GEC: 0073262
* GeoNames: 2657928
* GND: 4108981-9
* HDS: 002822
* LCCN: n83215353
* MusicBrainz: ID
* OSM: 1685406
* TGN: 1064542

 |
**Medelpad** é unha provincia histórica sueca (landskap) que na súa totalidade está incluída no condado de Västernorrland, no sur da rexión de Norrland. Medelpad limita ao sur coa provincia de Hälsingland, ao oeste coa de Härjedalen, ao noroeste coa de Jämtland, ao norte coa de Ångermanland e ao leste co golfo de Botnia.

Etimoloxía
----------

O primeiro documento conservado onde aparece o nome Medelpad é do ano 1257. Pénsase que Medelpad vén das palabras do sueco antigo *Medhal*, que significa "no medio" e *Pad*, que significa "camiño" ou "camiño acuático". Isto interpretouse como unha referencia á Sankt Olofsleden, unha importante ruta para camiñantes e xenetes dende Selånger ata Trondheim, en Noruega, e/ou á baía medieval e a canle de navegación ao porto marítimo de Saint Olof en Selånge, entre os os dous ríos do landskap, o Ljungan ao sur e o Indalsälven ao norte. Outra hipótese é que "Medelpad" pode ter significado "o terreo de praia no medio", e orixinalmente referido á zona cental de praia da era viquinga no Selångersfjärden, ao lado de Kungsnäs, pero ampliouse para referirse a toda a provincia que co tempo pasou a ser administrada dende este lugar.

Notas
-----

1. ↑  "Medelpad - Uppslagsverk - NE.se". *www.ne.se*. Consultado o 2023-01-06.
2. ↑  Ortnamnsprofessorn Lars-Erik Edlund, refererad i Nils Johan Tjärnlund (2011), *Fanns det grevar på Östermalm? Läsarnas egna frågor om Medelpads historia*, p. 20.
|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Du Fu** (chinés: 杜甫, pinyin: Dù Fǔ), tamén coñecido como **Dù Shàolíng** (杜少陵) ou **Dù Gōngbù** (杜工部), nado en Gongyi no ano 712 e finado en Tanzhou en 770, foi un destacado poeta chinés durante a época da dinastía Tang. O seu nome de cortesía era **Zǐ Měi** (子美).

Traxectoria
-----------

Contemporáneo e amigo de Li Bai (Li Po), a súa poesía tivo, porén, un carácter máis político e social que a de Li Bai. A pesar de suspender os exames imperiais nunha ocasión, chegou a se converter en funcionario do Estado, traballando na corte do emperador Tang Suzong.

A súa vida pasou por moitas vicisitudes, a principal das cales sería a rebelión de An Lushan de 755, que desestabilizou todo o país e obrigou a Du Fu a abandonar, xunto á corte Tang, a capital Chang'an. Pasaría o resto da súa vida en condicións moi precarias.

Debido á orixinalidade da súa obra, non logrou un gran recoñecemento durante a súa vida. Porén, o seu prestixio e fama non cesarían de crecer tras a súa morte, chegando a se converter nun dos máis grandes escritores da historia chinesa, cuxa influencia pasou a xeracións posteriores de poetas tanto na China como no Xapón.

|  |  |
| --- | --- |
| Control de autoridades | 
* Wd: Q33772
* WorldCat
* VIAF: 108727755
* BAV: ADV11200603
* BIBSYS: 96002250
* BLBNB: 001016155
* BMT: 9612
* BNCHL: 000810304
* BNE: XX4833147
* BNF: 120864715
* BRE: 1971006
* CANTIC: a11249213
* CBDB: 0003915
* CERL: cnp01324440
* CiNii: DA01062375
* DeutscheBio: 118928619
* Discogs: 2540662
* EBID: ID
* Europeana: ID
* FAST: 4073
* GEC: 0023105
* GND: 118928619
* IMSLP: ID
* ISNI: 0000 0001 2147 1002
* LCCN: n50013327
* LibriVox: 3146
* MusicBrainz: ID
* NDL: 00317827
* NKC: jn20030819008
* NLA: 36592709
* NTA: 142964786
* OL: OL1824A
* PTBNP: 1560113
* SELIBR: 49950
* SNAC: w6f76rck
* SUDOC: 029185289

 |
**Lárisa** (en grego: ***Λάρισα***, [ˈlarisa]) é unha cidade grega, capital de Tesalia e da unidade periférica de Larisa. Ten uns 126.000 habitantes. Está nunha chaira agrícola na orilla sur do antigo río Peneo.

É un importante centro agrícola e nodo de transporte urbano, interconectado por ruta e ferrocarril co porto de Volos e con Tesalónica e Atenas. A súa zona urbana acolle acolle unha poboación duns 250.000 habitantes e inclúe a Giannouli, Terpsithea e outras localidades periféricas. De acordo cos restos arqueolóxicos atopados, púidose establecer que a cidade e a súa área de influencia estiveron habitadas dende hai uns 12.000 anos. Na actualidade, Lárisa é un importante centro comercial e industrial de Grecia. Segundo a lenda, aquí é onde naceu Aquiles e onde morreu Hipócrates, o "pai da medicina".

Notas
-----

1. ↑  "Información turística sobre Lárisa" (en castelán). Arquivado dende o orixinal o 20 de setembro de 2012. Consultado o 07 de decembro de 2012.

|  |  |
| --- | --- |
| Control de autoridades | 
* Wd: Q178405
* WorldCat
* VIAF: 148988510
* BNF: 15551419h
* BRE: 2133775
* DARE: 21979
* GEC: larissa-0
* GeoNames: 258576
* GND: 4034588-9
* LCCN: n85137338
* NKC: ge464475
* Pleiades: 540905
* SUDOC: 148521096

 |
**Juan Ares López**, **Pallares**, nado en Andrade (Pontedeume) e finado en Campo Longo o 27 de xullo de 1964, foi un político e guerrilleiro antifranquista galego.

Traxectoria
-----------

Veciño de Nogueirosa. Presidente da Sociedad Progreso de Agricultores de Nogueirosa, presidiu tamén a Sociedad Agrícola Comarcal del Este de La Coruña, que agrupaba a 12 entidades dos concellos de Pontedeume e Miño. Membro de Izquierda Republicana, co triunfo do Frente Popular nas eleccións de febreiro de 1936, foi nomeado concelleiro de Pontedeume e elixido tenente de alcalde. Co golpe de Estado do 18 de xullo de 1936 foi membro do Comité de Defensa da República e participou no intento de deter as tropas sublevadas que avanzaron dende Ferrol para tomar a vila de Pontedeume o 21 de xullo. Logrou agocharse no seu domicilio durante máis de once anos e despois fuxiu ao monte. Foi enlace do grupo de José Vázquez Mauriz e despois de Ramiro Martínez López. Rendeuse á Garda Civil en maio de 1949. Foi procesado e saíu absolto. Finou en 1964 con 62 anos.

Notas
-----

1. ↑  *La Voz de Galicia*, 28-7-1964, p. 12.

Véxase tamén
------------

### Ligazóns externas

* Martínez, Lupe (2023). *Guerrilleir@s antifranquistas da provincia da Coruña*. Vigo: Galaxia. pp. 121–122. ISBN 978-84-1176-172-7.

* Sobrino Ceballos, Juan; Domínguez Ferro, Manuel (2007). "Proceso e morte de Luis Nodar" (PDF). *Cátedra. Revista eumesa de estudios* (14): 295–304. Arquivado dende o orixinal (PDF) o 08 de xuño de 2013. Consultado o 16 de marzo de 2017.

### Ligazóns externas

* Ficha en Los de la sierra.
Coordenadas: 56°10′N 14°51′L﻿ / ﻿56.167, -14.850

|  |
| --- |
| **Concello de Karlshamn***Karlshamns kommun* |
|  |
| Casa do concello |
|  |
| Escudo |
| **País** | Suecia Suecia |
| **Landskap** | Blekinge |
| **Condado** | Blekinge |
| **Capital** | Karlshamn |
| **Área e poboación** |
| **Poboación** | 32 260 habitantes |
| **Censo** | 2022 |
| **Área** | 832,74 km² |
| **Densidade** | 66,03 hab./km² |
| **Mapa** |
|  |
|
| **Outros datos** |
| **Web** | karlshamn.se |

**Karlshamn** é un municipio sueco (*kommun*) do condado de Blekinge. A súa capital é Karlshamn. No ano 2022 o concello tiña unha poboación de 32 260 habitantes.

O municipio está na zona occidental do landskap de Blekinge. Limita ao oeste co concello de Olofström, ao suroeste co de Sölvesborg, e ao leste co de Ronneby, todos no condado de Blekinge, e ao norte co municipio de Tingsryds no condado de Kronoberg. Ao sur Karlshamn limita co mar Báltico. En dirección norte-sur flúe o río Mörrumsån, que desemboca no Báltico. No concello atópase un dos arquipélagos máis grandes de Blekinge, o arquipélago de Hällaryd.

Administración histórica
------------------------

A área do concello correspóndese coa das parroquias de Asarum, Elleholm, Hällaryd, Mörrum, Ringamåla e Åryd. Nesa parroquias, agás na de Ringamåla, fundáronse concellos rurais co mesmo nome durante a reforma municipal de 1862. Na zona tamén estaba a cidade de Karlshamn que en 1863 fundou un *stadskommun*. O municipio rural de Ringamåla fundouse en 1881 ao separarse do concello de Asarum.

Coa reforma municipal de 1952 fundáronse na zona tres grandes concellos: Hällaryd (de Hällaryd e Åryd), Asarum (pola reunificación de Asarum e Ringamåla), e Mörrum (de Elleholm e Mörrum), mentres que a cidade de Karlshamn permaneceu sen cambios.

En 1967 os concellos rurais de Asarum, Hällaryd e Mörrum incorporáronse á cidade. O concello de Karlshamn naceu coa reforma muncipal de 1971 a través da reorganización da cidade de Karlshamn.

Dende a súa fundación ata o ano 2001 o concello pertenceu ao partido xudicial de Karlshamn, e dende entón pertence ao de Blekinge.

Notas
-----

1. ↑  "Län och kommuner i kodnummerordning". *web.archive.org*. 2017-05-05. Archived from the original on 05 de maio de 2017. Consultado o 2022-09-13.
2. ↑  "Folkmängd i riket, län och kommuner 30 juni 2022 och befolkningsförändringar 1 januari - 30 juni 2022". *Statistiska Centralbyrån* (en sueco). Consultado o 2022-09-13.
3. ↑  Andersson, Per (1993). *Sveriges kommunindelning 1863-1993*. Mjölby: Bokförlaget Draking. ISBN 91-87784-05-X. OCLC 33359784.
4. ↑  "Karlshamns tingsrätt". *bebyggelseregistret.raa.se*. Consultado o 7 de outubro de 2022.

|  |  |
| --- | --- |
| Control de autoridades | 
* Wd: Q510223
* GeoNames: 2701725
* MusicBrainz: ID
* OpenCorporates: 212000-0845
* OSM: 935522

 |
O **feminismo liberal** é unha forma individualista de teoría feminista centrada na capacidade das mulleres para manter a súa igualdade a través das súas propias accións e decisións. As feministas liberais argumentan que a sociedade ten a falsa crenza de que as mulleres son, por natureza, menos capaces que os homes intelectual e fisicamente, polo tanto, tende a discriminar as mulleres na academia, o foro e o mercado. As feministas liberais cren que "a subordinación feminina se basea nun conxunto de restricións de costumes e legais que bloquean a súa entrada e o éxito no chamado espazo público". A súa loita é, pois, lograr a igualdade entre os sexos a través da reforma política e legal.

Historia
--------

Mary Wollstonecraft 
O obxectivo das feministas liberais a finais de 1800 e principios de 1900 era lograr o voto das mulleres coa idea de posteriormente gañar a liberdade individual. Preocupáballes obter a liberdade a través da igualdade pondo fin á crueldade dos homes cara ás mulleres e logrando a liberdade de oportunidades para converterse en persoas completas. Consideraban que ningún goberno ou costume debía prohibir o exercicio da liberdade persoal. As feministas liberais iniciais tiveron que combater o suposto de que só os homes brancos merecían ter todos os dereitos de cidadanía.

Feministas como Mary Wollstonecraft, Judith Sargent Murray e Frances Wright avogaron pola inclusión política plena das mulleres. En 1920, despois de case 50 anos de intenso activismo, finalmente se concedeu ás mulleres dos Estados Unidos o dereito de voto e o dereito a exercer unha función pública.

Notas
-----

1. ↑  Tong, Rosemarie. *Feminist Thought: A Comprehensive Introduction* (PDF). Oxon, United Kingdom: Unwin Human Ltd. Chapter 1. Consultado o 1 de novembro de 2016.
2. ↑  Marilley, Suzanne (1996). "Woman Suffrage and the Origins of Liberal Feminism in the United States, 1820-1920". *www.hup.harvard.edu* (en inglés). Cambridge, MA: Harvard. pp. 1–10. Consultado o 1 de novembro de 2016.

* Portal:Feminismo

|  |  |
| --- | --- |
| Control de autoridades | 
* Wd: Q1987244
* EBID: ID
* JSTOR: liberal-feminism
* MAG: 2778272532

 |
**Isabella Novaes Menin**, nada en Marília o 2 de xuño de 1996, é unha modelo e raíña de beleza brasileira, gañadora do concurso Miss Grand Internacional 2022.

Traxectoria
-----------

Menin é de orixe brasileira e italiana, e naceu nunha familia de empresarios en Marília, unha cidade da rexión do medio oeste do estado de São Paulo. A súa nai, Adriana Novaes, é unha antiga gañadora de Miss Marília e candidata a numerosos concursos internacionais. Tamén é bisneta do empresario, Lázaro Ramos Novaes, e neta de Alfredo Novaes, dous dos grandes nomes da primeira industrialización de Marília.

Durante 2015 - 2016, estudou un programa de economía empresarial e de xestión nunha escola independente de sexto curso, David Game College, graduouse con honores de primeira clase nunha licenciatura en Economía pola Universidade de Westminster a principios de 2019 e obtivo un máster en Finanzas pola Universidade College London en 2020. Antes de participar no concurso de Miss Grand Brazil en 2022, traballou como modelo internacional e paraplanificadora para Thomson Tyndall, unha empresa privada de planificación financeira e xestión de investimentos no Reino Unido.

Menin tamén creou unha organización benéfica chamada *"Beyond Project"*, que apoia as asociacións de persoas con discapacidade no Brasil.

Concurso de beleza
------------------

Menin representou a Alto Cafezal en Miss Grand Brazil 2022, competiu contra outras 30 candidatas e gañou o título nacional. Despois representou ao país en Miss Grand Internacional 2022 e tamén gañou a competición, celebrada o 25 de outubro de 2022 no Sentul International Convention Center en Indonesia, cando foi coroada pola saínte Miss Grand Internacional 2021, Nguyễn Thúc Thùy Tiên de Vietnam. É a primeira titular do Brasil como Miss Grand Internacional.

Notas
-----

1. ↑  "Brazil’s Isabella Menin is Miss Grand International 2022". *Rappler* (en inglés). Consultado o 2022-10-26.
2. ↑  "Meet Isabella Menin: The Winner of Miss Grand International 2022". *The TeaL Mango* (en inglés). Consultado o 2022-10-26.

Véxase tamén
------------

### Ligazóns externas

* missgrandinternational.com
* 

* Isabella Menin no Instagram

|  |  |  |
| --- | --- | --- |
| Predecesor:**Nguyễn Thúc Thùy Tiên** | **Miss Grand Internacional**2022 | Sucesor:**-** |
A **comarca dos Valles Pasiegos** ou **la Pasieguería** é unha comarca histórica de Cantabria (España). Por esta comarca transcorren os ríos Pas e Miera. Limita ao norte coa comarca de Santander, ao leste coa do Asón-Agüera, ao oeste coa do Besaya, e ao sur esténdese por Espinosa de los Monteros na provincia de Burgos.

A comarca, tamén coñecida como **Pas-Miera** ou **Pas-Pisueña-Miera**, engloba os cursos altos dos ríos Pas e Miera, e está formada polos vales de Toranzo, Carriedo, Cayón e Pas. Cun carácter eminentemente rural, a súa poboación bascula cara a Torrelavega, Santander ou Laredo en busca de servizos. Destaca do lugar o val pasiego polas súas históricas características intrínsecas.

A pesar de que xa existe unha lei de comarcalización de Cantabria, esta aínda non foi desenvolvida polo tanto a comarca non ten entidade real.

Concellos
---------

* Castañeda
* Corvera de Toranzo
* Luena
* Puente Viesgo
* San Pedro del Romeral
* San Roque de Riomiera
* Santa María de Cayón
* Santiurde de Toranzo
* Saro
* Selaya
* Vega de Pas
* Villacarriedo
* Villafufre

Imaxe panorámica da zona baixa do val do Miera vista desde o Somo de Brenas.

Demografía
----------

| Concellos máis poboados da comarca |
| --- |
| Posición | Concello | Poboación |
| 1º | **Santa María de Cayón** | 7.377 |
| 2º | **Puente Viesgo** | 2.522 |
| 3º | **Corvera de Toranzo** | 2.199 |
|

A poboación total da comarca alcanza a cifra de 23.257 habitantes, segundo datos do INE do ano 2006. Segundo os datos do mesmo ano, os seus tres núcleos máis poboados, de maio a menor, son: Santa María de Cayón (7.377), Puente Viesgo (2.522) e Corvera de Toranzo (2.199). E os seus tres núcleos menos poboados, de menor a maior, son: San Roque de Riomiera (461), Saro (510) e San Pedro del Romeral (561).

Galería
-------

* Nacemento do Pas desde Castro Valnera.Nacemento do Pas desde Castro Valnera.
* Vista de Pomaluengo (Castañeda).Vista de Pomaluengo (Castañeda).
* Colexiata de Santa Cruz de Castañeda, fachada occidental.Colexiata de Santa Cruz de Castañeda, fachada occidental.
* Colexiata de Santa Cruz de Castañeda, fachada oriental.Colexiata de Santa Cruz de Castañeda, fachada oriental.
* Colexiata de Santa Cruz de Castañeda, a portada.Colexiata de Santa Cruz de Castañeda, a portada.
* Val de Santa María de Cayón.Val de Santa María de Cayón.
* Vista de La Penilla con Santander ao fondo.Vista de La Penilla con Santander ao fondo.
* Vista de Villacarriedo.Vista de Villacarriedo.
* Casona de Fuentes Pila en Puente Viesgo.Casona de Fuentes Pila en Puente Viesgo.

Notas
-----

1. ↑  Lei 8/1999, de 28 de abril, de comarcas da comunidade autónoma de Cantabria.  Arquivado 12 de decembro de 2009 en Wayback Machine.

Véxase tamén
------------

### Ligazóns externas

* Vallespasiegos.org *(en castelán)*
* Vallespasiegos.com *(en castelán)*

| * v
* c
* e
Comarcas de Cantabria |
| --- |
| 
Asón-Agüera · 
Besaya · 
Campoo-Los Valles · 
Costa Occidental · 
Costa Oriental · 
Liébana · 
Saja-Nansa · 
Santander · 
Trasmiera · 
Valles Pasiegos
 | Bandeira de Cantabria |

|  |  |
| --- | --- |
| Control de autoridades | 
* Wd: Q2472433
* OSM: 2910408

 |
|  |  |
| --- | --- |
|  | Este artigo amosa escritos chineses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Hao Ran** (浩然, amplo), alcume literario de **Liang Jinkuang** (梁金广), escritor chinés nado en 1932 e finado o 20 de febreiro de 2008.

Traxectoria
-----------

Naceu nunha familia humilde nunha aldea de Tangshan, quedou orfo de pai aos dous anos e a súa nai morreu cando el tiña doce anos. En 1946 entrou no Partido Comunista, comezou a escribir, material de propaganda, en 1949 e en 1950 publicou o seu primeiro relato nunha revista literaria de Hebei. En 1958 publicou o seu primeiro libro, un conxunto de relatos. Traballou en *Bandeira Vermella*, a revista teórica do PCCh e en 1962 publicou a súa primeira novela, *艳阳天* (O Sol), seguidas por dúas partes máis en 1965. Foi un dos poucos intelectuais que non foi perseguido durante a Revolución Cultural.

|  |  |
| --- | --- |
| Control de autoridades | 
* Wd: Q2620587
* WorldCat
* VIAF: 64006943
* BIBSYS: 12031167
* BNF: 119068684
* CiNii: DA06309941
* EBID: ID
* FAST: 19415
* GND: 10846573X
* ISNI: 0000 0004 3482 0250
* LCCN: n50077571
* NDL: 00746377
* NKC: jo2013784427
* NLA: 36592852
* NTA: 143019368
* SUDOC: 026914395

 |
Coordenadas: 4°45′N 6°05′L﻿ / ﻿4.750, -6.083

Localización de Bayelsa dentro de Nixeria.
**Bayelsa** é un Estado da República Federal de Nixeria, que se atopa entre os estados de Delta e Rivers, con capital Yenagoa.
Posúe unha superficie de 10.773 quilómetros cadrados, e unha poboación que se cifra en 2 097 241 persoas (datos do censo do ano 2007), o que dá unha densidade de poboación de 194,7 habitantes por cada quilómetro cadrado.

O idioma falado é o ijaw, aínda que, como no resto de Nixeria, a lingua oficial é o inglés. Foi formado en 1996 a partir do estado de Rivers, sendo un dos estados máis novos.

Áreas de goberno local
----------------------

Este estado subdivídese nun total de oito Áreas de Goberno Local, a saber:

* Brass
* Ekeremor
* Kolokuma/Opokuma
* Nembe
* Ogbia
* Sagbama
* Southern Ijaw
* Yenagoa

Véxase tamén
------------

### Ligazóns externas

* Páxina do Goberno do Estado de Nixeria

| * v
* c
* e
Estados de Nixeria |
| --- |
| 
* Abia
* Territorio da Capital Federal
* Adamawa
* Akwa Ibom
* Anambra
* Bauchi
* Bayelsa
* Benue
* Borno
* Cross River
* Delta
* Ebonyi
* Edo
* Ekiti
* Enugu
* Gombe
* Imo
* Jigawa
* Kaduna
* Kano
* Katsina
* Kebbi
* Kogi
* Kwara
* Lagos
* Nasarawa
* Níxer
* Ogun
* Ondo
* Osun
* Oyo
* Plateau
* Rivers
* Sokoto
* Taraba
* Yobe
* Zamfara

 |  |

|  |  |
| --- | --- |
| Control de autoridades | 
* Wd: Q532153
* GeoNames: 2595344
* MusicBrainz: ID
* OSM: 3715844
* TGN: 7594749

 |
Modelo de cor RGB
O modelo de cores **RGB** é un modelo de cores aditivo no que as cores primarias vermella, verde e azul da luz engádense nun medio escuro mesturándose para reproducir unha ampla gama de cores. O nome do modelo provén das iniciais en inglés das tres cores primarias aditivas, vermello (red), verde (green) e azul (blue).

O principal propósito do modelo de cor RGB é a detección, representación e visualización de imaxes en sistemas electrónicos, como televisores e ordenadores, aínda que tamén se utilizou na fotografía convencional. En contraposición, as impresoras utilizan o modelo CMYK de cores subtrativas. 

O RGB é un modelo de cor que depende dun dispositivo para reproducirse. Cada dispositivo detecta e reproduce de maneira distinta un mesmo valor de RGB, xa que os elementos que nos aportan luz e cor (como fósforos ou colorantes) varían dependendo do fabricante ou no mesmo dispositivo ao longo do tempo. Así, un valor RGB non define a mesma cor en todos os dispositivos sen algún tipo de xestión da cor.

Historia
--------

Antes da era electrónica, o modelo de cor RGB xa tiña unha sólida teoría detrás, baseada na percepción humana das cores. O modelo de cor RGB baséase na teoría Young-Helmholtz de que a cor é tricromática desenvolta por Thomas Young e Hermann von Helmholtz no século XIX e no triángulo de cores de Maxwell. O uso do modelo RGB como estándar para a presentación en cor en Internet ten as súas raíces nos estándares de cor dos televisores RCA de 1953 e no uso do estándar RGB nas cámaras Land/Polaroid.

Notas
-----

1. ↑  Hirsch, Robert (2004). *Exploring Colour Photography: A Complete Guide*. Laurence King Publishing. ISBN 1-85669-420-8.
2. ↑  Fairman, Hugh S.; Brill, Michael H.; Hemmendinger, Henry (February 1997). "How the CIE 1931 color-matching functions were derived from Wright-Guild data". *Color Research & Application* **22** (1): 11–23. doi:10.1002/(SICI)1520-6378(199702)22:1<11::AID-COL4>3.0.CO;2-7.
3. ↑  "Device-Dependent Color Spaces". *learn.microsoft.com*. Consultado o 2023.

Véxase tamén
------------

* CMYK
* Xestión de cor

|  |  |
| --- | --- |
| Control de autoridades | 

	+ Wd: Q166194
	+ AAT: 300266239
	+ MAG: 82990744
 |
Coordenadas: 35°43′44″N 139°17′39″L﻿ / ﻿35.728916666667, 139.29408333333

**Akiruno-shi - あきる野市**  
| 

|  |
| --- |
|  |
|  |

 |
| Mapa |
|  |
| Localización de Akiruno na prefectura de Toquio. |
|  |
| Localización da prefectura de Toquio no Xapón. |
| Información |
| País |  Xapón |
| Illa | Honshū |
| Rexión | Rexión de Kantō |
| Prefectura | Prefectura de Toquio |
| Superficie | 73,34 km2 |
| Poboación | 80.591 (2009) |
| Densidade | 1.100 h/km² |
| Alcalde | Hideyuki Kimura |

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Akiruno** (あきる野市, あきるのし, *Akiruno-shi*) é un concello da prefectura de Toquio no Xapón. Está situado no centro-sur da rexión de Kantō e ao oeste da prefectura, na área de Tama, na parte leste da illa de Honshū. A súa superficie é de 73,34 km², a poboación é de 80.591 habitantes (2009) e ten unha densidade de poboación de 1.100 h/km².

O concello de Akiruno limita cos concellos de Hinohara, Okutama, Ōme, Hinode, Hamura, Fussa e Hachiōji.

Historia
--------

A cidade de Akiruno foi fundada pola fusión do concello da cidade de *Akigawa* e o concello da vila de *Itsukaichi* do distrito de Nishitama no ano 1995.

Véxase tamén
------------

### Ligazóns externas

* Sitio web oficial da cidade de Akiruno *(en xaponés)*.

|  |  |
| --- | --- |
| Control de autoridades | 
* Wd: Q240480
* WorldCat
* VIAF: 253542025
* GeoNames: 8304374
* GeoNLP: vMyTTL
* MusicBrainz: ID
* NDL: 00414627
* OpenCorporates: 1000020132284

 |
Coordenadas: 8°00′N 4°00′L﻿ / ﻿8.000, -4.000

Localización de Oyo dentro de Nixeria
**Oyo** é dos estados formantes da República Federal de Nixeria, no suroeste desta. Unha estimativa de 2005 apuntaba unha poboación de 6 617 720 habitantes, nunha área de 28.454 km².

Foi creado o 3 de febreiro de 1976 tras a división da antiga Rexión do Oeste. O 27 de agosto de 1991, a parte leste do estado separouse do mesmo, formando Osun.

Xeografía
---------

O Estado Oyo limita polo sur co Estado de Ogun, polo leste co Estado de Osun, polo norte co Estado Kwara, e polo oeste con Benín.

As principais cidades son: Ibadán, Ogbomosho, Oyo, Iseyin, Shaki Igboho, Kisi, Igbo-Ora, Okeho, Ileto e Lalupon.

Divisións
---------

O Estado está dividido en 32 LGAs (*Local Governement Areas*, "Áreas de Goberno Local"): Afijo, Akinyele, Egbeda, Ibadan Central, Ibadan North-East, Ibadan South-West, Ibadan South-East, Ibarapa, Ido, Ifedapo, Ifeloju, Irepo, Iseyin, Kajola, Lagelu, Ogbomosho North, Ogbomosho South, Oyo West, Atiba, Atigbo, Saki East, Itesiwaju, Iwajowa, Ibarapa North, Iyamapo/Olorunsogo, Oluyole, Ogo-Oluwa, Surulere, Orelope, Orire, Oyo e Ona-Ara.

Véxase tamén
------------

### Ligazóns externas

* Páxina do Goberno do Estado Oyo

| * v
* c
* e
Estados de Nixeria |
| --- |
| 
* Abia
* Territorio da Capital Federal
* Adamawa
* Akwa Ibom
* Anambra
* Bauchi
* Bayelsa
* Benue
* Borno
* Cross River
* Delta
* Ebonyi
* Edo
* Ekiti
* Enugu
* Gombe
* Imo
* Jigawa
* Kaduna
* Kano
* Katsina
* Kebbi
* Kogi
* Kwara
* Lagos
* Nasarawa
* Níxer
* Ogun
* Ondo
* Osun
* Oyo
* Plateau
* Rivers
* Sokoto
* Taraba
* Yobe
* Zamfara

 |  |

|  |  |
| --- | --- |
| Control de autoridades | 
* Wd: Q503905
* EBID: ID
* GEC: 0048081
* GeoNames: 2325190
* GND: 4314649-1
* WorldCat
* LCCN: n78087493
* MusicBrainz: ID
* TGN: 1001921

 |
Coordenadas: 22°31′23″S 44°06′15″O﻿ / ﻿-22.52306, -44.10417

Para outras páxinas con títulos homónimos véxase: Volta e Redonda.

**Volta Redonda**| 

|  |  |
| --- | --- |
|  |  |
|

 |
| Estado | Estado do Río de Xaneiro |
| Superficie | 182,3 km² |
| PoboaciónDensidade | 258 145 (2006)1.415,9 hab./km² |
| Latitude | 22º 31' 23" S |
| Lonxitude | 44º 06' 15" O |
| Altitude | 390 m |
| Distancia de Río de Xaneiro | 130 Km |
| Código postal (CEP) | 27290-000 |
| Administración local | *Prefeitura Municipal de Volta Redonda* - Praça Sávio Gama, 53, Aterrado |
| Internet |  |
| Alcalde (*Prefeito*) | Gothardo Lopes Netto |
| Mapa no Estado do Río de Xaneiro |
|  |

**Volta Redonda** é un municipio brasileiro do estado de Río de Xaneiro. É coñecida como a "Cidade do Aceiro".

Xeografía
---------

Está a unha altitude de 390 metros sobre o nivel do mar. É atravesada polo río Paraíba do Sul que corre en dirección oeste-este, sendo o principal abastecedor de auga do municipio e tamén responsable polo seu nome, debido a un accidente xeográfico no seu curso.

Economía
--------

En Volta Redonda atópase a Compañía Siderúrgica Nacional (CSN), maior siderúrxica de América Latina. Actualmente a súa economía, a pesar de aínda estar baseada na industria, é bastante diversificada, estando gran parte voltada á prestación de servizos e comercio.

Prefeitura ("Alcaldía") Municipal de Volta Redonda.

|  |  |
| --- | --- |
| Control de autoridades | 
* Wd: Q276176
* WorldCat
* VIAF: 139613035
* EBID: ID
* GEC: 0071566
* GeoNames: 6322084
* LCCN: n85012556
* OSM: 2217382

 |
**Bandō-shi - 坂東市**  
| 

|  |
| --- |
|  |
|  |

 |
| Mapa |
|  |
| Localización de Bandō na prefectura de Ibaraki. |
|  |
| Localización da prefectura de Ibaraki no Xapón. |
| Información |
| País |  Xapón |
| Illa | Honshu |
| Rexión | Kanto |
| Prefectura | Prefectura de Ibaraki |
| Superficie | 123,18 km² |
| Poboación | 56 747 (2009) |
| Densidade | 461 hab./km² |
| Alcalde |  |

|  |  |
| --- | --- |
|  | Este artigo amosa escritos xaponeses. Sen o soporte axeitado, o texto pode mostrar símbolos sen sentido, coma caixas, marcas e outros. |

**Bandō** (坂東市, ばんどうし, *Bandō-shi*) é un concello xaponés da prefectura de Ibaraki. Está situado no centro da rexión de Kanto e ó suroeste da prefectura, na parte leste da illa de Honshu. A súa superficie é de 123,18 km², a poboación é de 56 747 habitantes (2009) e ten unha densidade de poboación de 461 hab./km².

O concello de Bandō limita cos concellos de Sakai, Koga, Yachiyo, Jōsō (que son da prefectura de Ibaraki); e Noda (este último é da prefectura de Chiba).

Historia
--------

A cidade de Bandō foi fundada en 2005 pola fusión do concello da cidade de Iwai e o concello da vila de Sashima do distrito de Sashima.

Véxase tamén
------------

* Lista de concellos do Xapón

### Ligazóns externas

* Sitio web oficial da cidade de Bandō *(en xaponés)*.

|  |  |
| --- | --- |
| Control de autoridades | 
* Wd: Q583931
* GeoNames: 6822106
* GeoNLP: 5WCvsL
* OpenCorporates: 4000020082287

 |